2014. január 18-án a 20. Screen Actors Guild-díj átadóján okozott botrányt , amikor Bradley Cooper amerikai színész lábait ragadta meg. Cooper mosolyogva fogadta az incidenst. Nem sokkal ezután, február 6-án a santa barbarai nemzetközi filmfesztiválon Leonardo DiCaprio elé állt, hogy kitakarja a kamerák előtt. Mindezt addig csinálta, amíg a biztonsági szolgálat onnét is eltávolította a helyszínről. Két nappal később a New York-i divathéten Prabal Gurung nepáli divattervező kifutóján próbált megjelenni meztelenül, de a rendőrség letartóztatta. A botránysorozata ellenben folytatódott a 67. cannes-i fesztiválon. America Ferrera amerikai színésznő épp a fotósoknak pózolt az Így neveld a sárkányodat 2. c. animációs film bemutatóján, amikor Szegyuk a helyszínre lépve belebújt a színésznő szoknyája alá. Az esetet követően felmerült annak lehetősége, hogy Szegyukot vád alá helyezik szexuális zaklatásért. A botrányt követően bocsátotta el az 1+1 is az alkalmazásából.